text: Politi efterlyser 59-årig mand i Esbjerg
  05 august 2014 kl. 09.34
  Syd- og Sønderjyllands Politi efterlyser en 59-årig mand, der i går aftes kl. 19.30 forlod sin bopæl i Grønlandsparken i Esbjerg i nedtrykt tilstand.
  Den 59-årige mand har kortklippet lyst gråligt hår og blå øjne. Han var formentlig iført en sort trøje, orange arbejdsbukser med påskriften ?STÜRUP? samt sorte træsko.
  Han kørte fra sit hjem i en lyseblå Kia Rio med registreringsnummer AB28772. Bilen er fra 2008.
  - Vi har ikke kendskab til, hvor han eventuelt kunne søge hen og beder derfor borgerne om hjælp. Har du set bilen eller den 59-årige mand ? eller har du kendskab til steder han eventuelt kunne søge hen, bedes du hurtigst muligt kontakte os på 114, udtaler vagtchefen hos Syd- og Sønderjyllands Politi i en pressemeddelelse.
  Har du set manden eller har oplysninger i sagen, så kan Syd- og Sønderjyllands Politi kontaktes på 114
  
  Facebook
  
  